15.pielikums

Ministru kabineta 2013.gada \_\_\_.\_\_\_\_\_\_\_\_\_

noteikumiem Nr.\_\_\_\_\_\_

**Fiksētā ikmēneša maksājuma** **(piemaksas) aprēķins ārstu speciālistu kabinetiem un struktūrvienībām**

1. Kritēriji fiksētās piemaksas aprēķinam par steidzamās medicīniskās palīdzības punktu darbības nodrošināšanu:

|  |  |  |  |  |
| --- | --- | --- | --- | --- |
| **Nr.p.k.** | **Līmenis** | **Kabinetu skaits** | **Ārsta slodzes** | **Ārstniecības un pacientu aprūpes personas slodzes** |
| *1* | *2* | *3* | *4* | *5* |
| 1.1 | 1. līmenis | 1 | 4,5 | 4,5 |
| 1 | 3,0 | 3,0 |
| 1 |  | 4,5 |
| 1 |  | 3,0 |
| 1.2. | 2. līmenis | 2/1 | 7,5 | 4,5 |
| 1.3. | 3. līmenis | 3/2 | 12,0 | 7,5 |

2. Fiksētā maksājuma nodrošināšanai par speciālistu un ārstniecības iestāžu struktūrvienību darbību ambulatorājā veselības aprūpē nepieciešamo līdzekļu gada apjoms:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Nr.p.k.** | **Specialitātes vai struktūrvienības nosaukums** | ***Euro* par 1 slodzi** | ***Euro* par 0,25 slodzēm** | ***Euro* par 0,5 slodzēm** | ***Euro* par 0,75 slodzēm** | ***Euro* par 1,25 slodzēm** | ***Euro* par 1,5 slodzēm** | ***Euro* par 2,0 slodzēm** | ***Euro* par 3,00 slodzēm** | ***Euro* par 4,50 slodzēm (nodrošinot diennakts pieejamību)** |
| *1* | *2* | *3* | *4* | *5* | *6* | *7* | *8* | *9* | *10* | *11* |
| 2.1. | Psihiatrs\* | 2 583,92 | 645,98 | 1 291,96 | 1 937,94 | 3 229,90 | 3 875,88 | – | – | 7 550,12 |
| 2.2. | Narkologs | 2 599,60 | 649,90 | 1 299,80 | 1 949,70 | 3 249,50 | 3 899,40 | – | – | 7 595,94 |
| 2.3. | Pneimonologs | 2 724,80 | 681,20 | 1 362,40 | 2 043,60 | 3 406,00 | 4 087,20 | – | – | 7 961,77 |
| 2.4. | Diabētiskās pēdas aprūpes kabinets | 2 879,88 | 719,97 | 1 439,94 | 2 159,91 | 3 599,85 | 4 319,82 | – | – | – |
| 2.5. | Paliatīvās aprūpes kabinets | 2 941,08 | 735,27 | 1 470,54 | 2 205,81 | 3 3676,35 | 4 411,62 | – | – | – |
| 2.6. | Hronisku obstruktīvu plaušu slimību kabinets  | 2 724,80 | 681,20 | 1 362,40 | 2 043,60 | 3 406,00 | 4 087,20 | – | – | – |
| 2.7. | Steidzamās medicīniskās palīdzības punkts | 5 036,96 | 1 259,24 | 2 518,48 | 3 777,72 | 6 296,20 | 7 555,44 | 9 433,38 | 12 825,32 | 14 717,82 |
| 2.8. | Stomas kabinets | 4 416,60 | 1 104,15 | 2 208,30 | 3 312,45 | 5 520,75 | 6 624,90 | – | – | – |
| 2.9. | Dežūrārsta kabinets | 2 887,00 | 721,75 | 1 443,50 | 2 165,25 | 3 608,75 | 4 330,50 | – | – | 8 435,71 |
| 2.10. | Paliatīvās aprūpes kabinets valsts sabiedrībā ar ierobežotu atbildību "Bērnu klīniskā universitātes slimnīca" | 11 341,72 | – | – | – | – | – | – | – | 33 140,11 |
| 2.11. | Cistiskās fibrozes kabinets valsts sabiedrībā ar ierobežotu atbildību "Bērnu klīniskā universitātes slimnīca" | 61 580,48 | 15 395,12 | 30 790,24 | 46 185,36 | 76 975,60 | 92 370,72 | – | – | – |
| 2.12. | Psihologa kabinets | 2 475,80 | 618,95 | 1 237,90 | 1 856,85 | 3 094,75 | 3 713,70 | – | – | 7 234,20 |
| 2.13. | Metadona terapijas kabinets | 2 475,80 | 618,95 | 1 237,90 | 1 856,85 | 3 094,75 | 3 713,70 | – | 6 303,99 | – |
| 2.14. | Diabēta apmācības kabinets bērniem valsts sabiedrībā ar ierobežotu atbildību "Bērnu klīniskā universitātes slimnīca" | 2 475,80 | – | – | – | – | – | – | – | – |

\* Valsts SIA "Rīgas psihiatrijas un narkoloģijas centra" psihiatra kabineta finansējuma ietvaros personām tiek nodrošināta nepieciešamā palīdzība, lai novērstu noziedzīgu nodarījumu veikšanu pret bērna tikumību un dzimumneaizskaramību.

3. Ikmēneša fiksētā maksājuma apjoms darbības nodrošināšanai ir 1/12 daļa no šī pielikuma 2. punktā noteiktā gada apjoma.

4. Ārstu un māsu darba samaksu aprēķina atbilstoši noteikumu 287.punktam, ņemot vērā līgumā ar dienestu noteikto ārstu un māsu darba apjomu, kā arī šā pielikuma 1.punktā minēto slodžu apjomu steidzamās medicīniskās palīdzības punktiem. Veicot narkomānu multidisciplināro rehabilitāciju un ambulatorās paliatīvās aprūpes nodrošināšanu valsts sabiedrībā ar ierobežotu atbildību "Bērnu klīniskā universitātes slimnīca", darba samaksas aprēķinā iekļauj arī psihologa darba samaksu atbilstoši noteikumu 287.punktā noteiktajai ārsta darba samaksai.

5. Metadona aizvietojošās terapijas kabineta darba apjomu plāno, ievērojot šādus principus:

5.1. metadona terapiju nodrošina multiprofesionāla narkotisko vielu atkarības rehabilitācijas komanda, kas sastāv no sertificēta ārsta narkologa, sertificētas māsas un psihologa, un visi komandas dalībnieki ir speciāli apmācīti metadona terapijas veikšanā;

5.2. metadona terapijas uzsākšanas pirmajā mēnesī narkologa pieņemšanu skaitu plāno katram pacientam katru darbdienu (devas regulēšanai un blakusparādību izvērtēšanai), pēc tam 1–2 reizes nedēļā;

5.3. psihologa apmeklējumu skaitu atbalstošās racionālās psihoterapijas saņemšanai plāno vienu reizi nedēļā katram pacientam;

5.4. māsas kopējo darba laika patēriņu metadona izsniegšanai plāno, ievērojot, ka vienam pacientam viena metadona izsniegšanas procedūra ilgst septiņas minūtes un metadona izsniegšanas procedūrā iekļautas šādas darbības:

5.4.1. pacienta ordināciju lapas saņemšana, pacientam ierodoties;

5.4.2. zāļu devas pārbaude;

5.4.3. zāļu devas nomērīšana ierīcē un ieliešana pacientam;

5.4.4. pacienta zāļu izdzeršanas procedūra;

5.4.5. parakstīšanās ordināciju lapā par zāļu izdzeršanu;

5.4.6. zāļu pudeles uzpilde, ja ir vairāki pacienti;

5.4.7. medikamenta devu salīdzināšana un norakstīšana narkotisko vielu reģistrēšanas dokumentācijā;

5.4.8. urīna analīžu noņemšana un nosūtīšana;

5.4.9. asins analīžu noņemšana paralēlai alkohola lietošanas noteikšanai;

5.5. urīna analīžu noņemšanas un nosūtīšanas uz laboratoriju biežums - uzsākot ārstēšanu, katram pacientam ir vienu reizi nedēļā pirmos sešus mēnešus, pēc tam – vienu reizi mēnesī, un pārkāpumu gadījumos, kā arī slimojot ar blakussaslimšanām, urīna analīžu noņemšanas biežums var būt līdz četrām analīzēm mēnesī.

6. Speciālista darba apjomu plāno ievērojot, ka vienai pilnai slodzei atbilst:

6.1. 10 apmeklējumu pie narkologa dienā;

6.2. 13 apmeklējumu pie psihiatra dienā vai trīs mājas vizītes;

6.3. 8 apmeklējumi pie bērnu psihiatra dienā vai trīs mājas vizītes;

6.4. 10 apmeklējumu pie pneimonologa dienā;

7. Dienests katru gadu līdz 1.augustam (par periodu no 1.janvāra līdz 30.jūnijam) un līdz 1.decembrim (par periodu no 1.janvāra līdz 30.septembrim) izvērtē to ārstniecības iestāžu sniegto veselības aprūpes pakalpojumu apjomu, kuras saņem šā pielikuma 2.1., 2.2. un 2.3.apakšpunktā minēto fiksēto maksājumu vismaz sešus mēnešus pēc kārtas. Ja veiktā darba apjoms izvērtējamā periodā ir mazāks par 0,5 slodzēm, tad dienests veic grozījumus līgumā, nosakot, ka no 1.septembra (ja izvērtējums veikts par pirmo pusgadu) vai no nākamā gada 1.janvāra (ja izvērtējums veikts par periodu no 1.janvāra līdz 30.septembrim) sniegtos veselības aprūpes pakalpojumus dienests apmaksā saskaņā ar noteikumu 13.pielikumā minētajiem aprūpes epizožu tarifiem un noteikumu 16.pielikumā minētajiem manipulāciju tarifiem atbilstoši ārstniecības personas kompetencei.

8. Pirms līguma noslēgšanas par šo noteikumu 162.1., 162.2. un 162.3.apakšpunktā minēto veselības aprūpes pakalpojumu sniegšanu dienests izvērtē Vadības informācijas sistēmā ievadīto informāciju par ārstniecības iestādē sniegto attiecīgo veselības aprūpes pakalpojumu apjomu iepriekšējā periodā un, ja:

8.1. veiktā darba apjoms pēdējā pusgadā ir mazāks par 0,5 slodzēm, dienests slēdz līgumu par sniegto veselības aprūpes pakalpojumu apmaksu saskaņā ar noteikumu 13.pielikumā minētajiem aprūpes epizožu tarifiem un noteikumu 16.pielikumā minētajiem manipulāciju tarifiem atbilstoši ārstniecības personas kompetencei;

8.2. ārstniecības iestādē iepriekšējā periodā nav sniegti šādi veselības aprūpes pakalpojumi, fiksētā maksājuma apjomu nosaka, ievērojot, ka vienam speciālistam tiek noteiktas ne vairāk kā 0,5 slodzes.

9. Dienestam ir tiesības izbeigt ar ārstniecības iestādi noslēgto līgumu par attiecīgo veselības aprūpes pakalpojumu sniegšanu, ja dienests konstatē, ka ārstniecības iestāde, kas saņem fiksēto maksājumu par dežūrārsta kabinetu, nav nodrošinājusi vismaz triju pacientu apmeklējumus dienā, ārstniecības iestāde, kas saņem šā pielikuma 2.4.apakšpunktā minēto maksājumu vai šā pielikuma 2.6.apakšpunktā minēto maksājumu, nav nodrošinājusi vismaz sešu pacientu apmeklējumus dienā.

10. Kopējo ikmēneša fiksēto maksājumu veido saskaņā ar šā pielikuma 2. un 4.punktu aprēķināto maksājumu summa.

11. Ja saskaņā ar šā pielikuma 1. un 2.7.apakšpunktu ārstniecības iestādei aprēķinātais finansējums par steidzamās medicīniskās palīdzības punkta darbību ir mazāks par 5 % no ārstniecības iestādes un dienesta noslēgtā līguma kopējā finanšu apjoma, dienests ārstniecības iestādei nemaksā fiksēto ikmēneša maksājumu par steidzamās medicīniskās palīdzības punkta darbību.

12. Dienests apmaksā reģionālajai daudzprofilu slimnīcai 3.līmeņa steidzamās medicīniskās palīdzības punkta pakalpojumus, ja reģionālā daudzprofilu slimnīca izveidojusi slimnīcu apvienību (ja tā reģistrēta komercreģistrā) ar slimnīcu, kura līdz slimnīcu apvienības izveidošanai sniedza dienesta apmaksātos stacionāros pakalpojumus.

13. Pamatojoties uz ārstniecības iestādes rakstisku iesniegumu, dienestam ir tiesības ne vairāk kā 50 % no saskaņā ar šā pielikuma 1.punktu un 2.7.apakšpunktu noteiktā steidzamās medicīniskās palīdzības punkta darbības nodrošināšanai nepieciešamo līdzekļu apjoma novirzīt sekundāro ambulatoro pakalpojumu apmaksai, kuri noteikti ārstniecības iestādes līgumā ar dienestu.

14. Ja pirmā līmeņa steidzamās medicīniskās palīdzības punktā pacientu aprūpi nodrošina tikai ārsta palīgs, tad šā pielikuma 4.punktā minētajā kārtībā aprēķinātajai darba samaksai piemēro koeficientu 1.3.

Veselības ministre I.Circene

13.12.2013 12:38

1200

L.Eglīte

Leonora.Eglite@vm.gov.lv

A.Reinika 67043780

Alda.Reinika@vmnvd.gov.lv